শান্তনু বিশ্বাস, বসিরহাটঃ তৃণমূল শ্রমিক সংগঠনের এক শ্রমিক কে হেনস্থা করার প্রতিবাদে, বসিরহাট ঘোজাডাঙ্গা সীমান্তরক্ষী বাহিনীদের মারধোর করা হয়, এমনটাই দাবী করেছে সীমান্তরক্ষীরা। মারধোরের সঙ্গে ভাঙচুর করা হয় চেকপোস্ট। আর কিছু দিনের মধ্যেই এই ঘোজাডাঙ্গা সীমান্ত আন্তর্জাতিক স্থলবন্দরের তকমা পেতে চলেছে। সে জন্য এই সিমান্তে বাড়তি নজরদারী ও চেকিং করা হচ্ছে। এই চেকিং করা কে কেন্দ্র করে ১৩ই আগস্ট, সোমবার সকালে উত্তাল হয়ে পরে এই ঘোজাডাঙ্গা সীমান্ত। অভিযোগ, সীমান্তরক্ষী বাহিনীরা পরিচয় পত্র দেখানোর নাম করে সীমান্তে আনলোড কর্মীদের নানা রকম ভাবে হেনস্থা করছে গত কয়েক দিন ধরে। সোমবার সকালে তৃণমূল শ্রমিক সংগঠনের এক শ্রমিক কে হেনস্থার প্রতিবাদে সংগঠনের অন্য শ্রমিকরা ও স্থানীয় গ্রামবাসীরা প্রতিবাদ করে। এই হেনস্থা করার প্রতিবাদে সোমাবার ১৫৩ নম্বর ব্যাটেলিয়ানের জাওয়ানদের উপর হামলা করে তারা।